Wings (אלבום של BTS)

Wings הוא אלבום האולפן השני של להקת הבנים הדרום-קוריאנית BTS. האלבום פורסם ב-10 באוקטובר 2016 על ידי חברת התקליטים ביג היט אנטרטיינמנט. הוא זמין בארבע גרסאות ומכיל 15 שירים, מתוכם "Blood Sweat & Tears" משמש כסינגל מוביל. בפברואר 2017 פורסמה גרסה מחודשת של האלבום, בשם You Never Walk Alone. האלבום נכתב בהשראת רומן החניכה "דמיאן" מאת הרמן הסה, ועסק בהתמודדות עם פיתויים. ”ככל שקשה יותר לעמוד בפיתוי, כך חושבים על זה ומהססים יותר. חוסר הוודאות הזה הוא חלק מתהליך הגדילה. 'Blood Sweat & Tears' הוא שיר שמראה איך אדם חושב, בוחר וגדל,” הסביר מנהיג הלהקה RM במסיבת עיתונאים שנערכה לקראת פרסום האלבום. שוגה הוסיף כי ”השיר משדר נחישות אופטימית להשתמש בכנפיים שלנו כדי להגיע רחוק, גם אם אנחנו נתקלים בפיתויים בחיים.” ב-31 באוגוסט 2016 פרסמה חברת ביג היט אנטרטיינמנט הודעה על פרסום האלבום המתוכנן. בין ה-4 ל-13 בספטמבר פורסמה סדרת סרטים קצרים כקדימון לאלבום. הסדרה כללה סרטון אחד לכל אחד מחברי הלהקה: "Begin" של ג'ונגקוק, "Lie" של ג'ימין, "Stigma" של V, ‏ "First Love" של שוגה, "Reflection" של RM, ‏"Mama" של ג'יי-הופ ולבסוף "Awake" של ג'ין. בינואר 2017, בעקבות ההצלחה של Wings, הכריזה חברת ביג היט אנטרטיינמנט על פרסום אלבום המשך בשם You Never Walk Alone. האלבום פורסם ב-13 בפברואר 2017, וכלל גרסה מחודשת של השיר "Interlude: Wings" ושלושה שירים חדשים, כש-"Not Today" ו-Spring Day משמשים כסינגלים מובילים. Wings עלה מיד עם פרסומו לפסגת שמונה מצעדי מוזיקה שונים, ודורג במקום הראשון במצעד האלבומים של iTunes ב-23 מדינות. האלבום אף דורג במקום ה-26 במצעד הבילבורד 200, עם 16,000 יחידות שקולות לאלבום בארצות הברית - השבוע הטוב ביותר לאלבום קיי-פופ אי פעם, והפך לאלבום הנמכר ביותר בתולדות מצעד המוזיקה של Gaon. You Never Walk Alone הפך לאלבום הקוריאני שמכר הכי הרבה עותקים בחודש הראשון לפרסומו עד אז, עם 1.49 מיליון עותקים שנמכרו בתוך חודש. ארבעת שירי האלבום תפסו את ארבעת המקומות הראשונים במצעד שירי העולם הדיגיטליים, מה שהפך את BTS לאמן הראשון שתפס את ארבעת המקומות הראשונים בו זמנית. Wings זכה לביקורת חיובית על התמודדות עם סוגיות חברתיות כמו בריאות נפשית והעצמה נשית, ועל כך שנתן במה גם לכל אחד מחברי הלהקה בפני עצמו. האלבום דורג במקום הראשון ברשימת "10 אלבומי הקיי-פופ הטובים ביותר של 2016" ובמקום ה-20 ברשימת "25 אלבומי הקיי-פופ הגדולים של העשור השני של המאה ה-21" של בילבורד, וכן במקום השמיני ברשימת "20 האלבומים הטובים ביותר של 2016" של Fuse (אנ'). בנוסף נכלל האלבום ברשימת "אלבומי הפופ האהובים של 2016" של אתר AllMusic. מידע על האלבום Wings באתר MusicBrainz מידע על האלבום Wings באתר AllMusic האלבום Wings באתר Discogs האלבום Wings באתר ספוטיפיי choralee, BTS’s New Album Pre-Order Is Too Much For Synnara Record’s Server, Soompi, ‏3 בינואר 2017 Five books that inspired BTS' music, Times of India, ‏5 בנובמבר 2021 VIDEO: BTS shed some 'Blood, Sweat & Tears' in brand new MV, SBS PopAsia, ‏2016-10-10 (באנגלית) jun2yng, BTS Talks Meaning Of “WINGS” And What They Hope To Achieve With Their 2nd Album, Soompi, ‏1 בספטמבר 2016 BTS talk about 'WINGS', the lead-up to its release, & their hopes in new interview, SBS PopAsia, ‏2016-10-11 (באנגלית) BTS releases third short film ‘STIGMA’, kpopherald.koreaherald.com BTS’ Jin stars in the final short film “Awake”, kpopherald.koreaherald.com Tamar Herman, BTS Aims to Survive In ‘Not Today’: Watch, Billboard, ‏1 בינואר 2017 전샤론, Bangtan Boys second EP "Wings" tops 8 music charts, Yonhap News Agency, ‏2016-10-11 (באנגלית) BTS' 'Wings' Sets New Record for Highest-Charting, Best-Selling K-Pop Album | Billboard, web.archive.org, ‏2016-10-19 KPOP NEWS - BTS′ ′Wings′ Becomes Highest Selling Album on Gaon Chart | Mwave, web.archive.org, ‏2016-11-22 Jeff Benjamin, BTS Crack the Bubbling Under Hot 100 With ‘Spring Day,’ Conquer Multiple Charts With ‘You Never Walk Alone’, Billboard, ‏3 בינואר 2017 ג'ף בנג'מין, 10 Best K-Pop Albums of 2016: Critic’s Picks, Billboard, ‏5 בנובמבר 2016 Billboard Staff, The 25 Greatest K-Pop Albums of the 2010s: Staff List, Billboard, ‏2 בנובמבר 2019 The 20 Best Albums of 2016: Beyoncé, Frank Ocean, Rihanna, Ariana Grande, Panic! at the Disco, BTS, - Fuse, web.archive.org, ‏2016-12-07 Favorite Pop Albums | AllMusic 2016 in Review, AllMusic (באנגלית) 2016 ALBUM AWARDS, web.archive.org | HANTEO.com, ‏2017-06-16 Tamar Herman, BTS, EXO, GOT7 & TWICE Are Big Winners at 2017 Gaon Chart K-Pop Awards, Billboard, ‏4 בינואר 2017 DY Kim, 2017 Melon Music Awards Announces Nominees For Category Awards + Voting Begins, Soompi, ‏1 באוקטובר 2017 Tamar Herman, BTS, GOT7 & Other K-Pop Acts Win Big at Soompi Awards, Billboard, ‏2 במרץ 2018